Earthquake (film)
<s>Earthquake () je američki film katastrofe snimljen 1974. godine u režiji Marka Robsona poznat kao jedno od komercijalno najuspješnijih, odnosno najuticajnijih ostvarenja žanra.</s>

<s>Radnja se događa u Los Angelesu neposredno prije i poslije zemljotresa magnitude 9,9 na Richterovoj skali koji izaziva sveopće uništenje i na hiljade poginulih.</s><s>Protagonisti su grupa raznorodnih likova koje je sticaj okolnosti natjerao da međusobno surađuju kako bi pokušali preživjeti, odnosno spasisti svoje bližnje kojima u razorenom gradu prijete svakojake opasnosti.</s>

<s>Earthquake je nastao velikim dijelom zahvaljujući izuzetnom komercijalnom uspjehu filma Aerodrom tri godine ranije, koji je, slično kao i Posejdonova avantura 1972. godine, pokazao da se može pronaći publika za ostvarenja žanra katastrofe.</s><s>Robson, koji je također i producirao film, je došao na ideju da sljedeći film učini još spektakularnijim tako što će se katastrofa odigravati na širem mjestu od aviona ili broda, a za što se najuvjerljivijim činio zemljotres nalik na Zemljotres u San Fernadu 1971. godine, koji je izazvao smrt 64 osobe u neposrednoj blizini Los Angelesa.</s><s>Studio Universal Pictures je odobrio projekt velikim dijelom zahvaljujući tome što su suparnički studiji Paramount i Fox počeli rad na zajedničkom filmu katastrofe Pakleni toranj.</s><s>Zbog toga je Earthquake postao jedan od najambicioznijih projekata u tadašnjem Hollywoodu, a što se odrazilo kroz izuzetno visok budžet; on je potrošen kako bi se angažiralo scenarist Mario Puzo (tada na vrhuncu slave zbog Kuma), odnosno izuzetni impresivni glumački ansambl koga su činile neke od najvećih hollywoodskih zvijezda, često u sasvim malenim ulogama.</s><s>Najimpresivnijim su se, međutim, pokazali specijalni efekti gdje je uz izuzetno vješto korištenje maketa, ali i kulisa u Universalovim studijima, izuzetno uvjerljivo dočarano spektakularno uništenje Los Angelesa; za film je angažiran i izuzetno veliki broj kaskadera.</s><s>Za historiju filma je, pak, najzanimljivije uvođenje Sensurrounda, novog sistema ozvučivanja kino-dvorana, koji je, koristeći podzvučne frekvencije, posjetiteljima trebao što uvjerljivije dočarati ugođaj sveopćeg uništenja, odnosno podhrtavanje tla.</s>

<s>Earthquake je nakon premijere izazvao uglavnom mlake kritike, koje su pohvale ograničile na izuzetnu tehničku vještinu u prikazu uništenja.</s><s>Publika je, međutim, bila oduševljena, te je Earthquake postao jednim od najgledanijih i komercijalno najuspješnijih hollywoodskih filmova u 1974. godine.</s><s>Uz Pakleni toranj, koji ga je na kraju ipak uspio nadmašiti na kino-blagajnama, danas se često navodi kao vrhunac žanra, odnosno trenda koji će još neko vrijeme dominirati hollywoodskom produkcijom.</s><s>Prilikom kasnijeg prikazivanja na televiziji se koristila proširena verzija, uglavnom sa scenama koje prikazuju život likova prije potresa, odnosno nastoje publici objasniti rizike od potresa u rasjedu San Andreas.</s><s>Film je danas rekonstruiran kao za Earthquake: The Big One, jedna od atrakcija u tematskom parku Universal Studios Florida.</s><s>Scene destrukcije su, pak, "reciklirane" za potrebe kasnijeg filma Aleja prokletstva, odnosno TV-seriju Galactica 1980.</s>

<s>Uloge</s>

<s>Charlton Heston ...</s><s>Stewart Graff
 Ava Gardner ...</s><s>Remy Royce-Graff
 George Kennedy ...</s><s>Lou Slade
 Lorne Greene ...</s><s>Sam Royce
 Geneviève Bujold ...</s><s>Denise Marshall
 Richard Roundtree ...</s><s>Miles Quade
 Marjoe Gortner ...</s><s>Jody Joad
 Barry Sullivan ...</s><s>Dr. Willis Stockle
 Lloyd Nolan ...</s><s>Dr. James Vance
 Victoria Principal ...</s><s>Rosa Amici
 Walter Matthau ...</s><s>"Pijanac" (naveden kao "Walter Matuschanskayasky")
 Monica Lewis ...</s><s>Barbara
 Gabriel Dell ...</s><s>Sal Amici
 Pedro Armendáriz, Jr. ...</s><s>Emilio Chavez
 Lloyd Gough ...</s><s>Bill Cameron
 John Randolph ... (Gradonačelnik) Lewis
 Kip Niven ...</s><s>Walter Russell
 Scott Hylands ...</s><s>Max
 Tiger Williams ...</s><s>Corry Marshall</s>

<s>Donald Moffat ...</s><s>Dr. Harvey Johnson
 Jesse Vint ...</s><s>Buck
 Alan Vint ...</s><s>Ralph
 Michael Richardson ...</s><s>Hank
 John Elerick ...</s><s>Carl Leeds
 John S. Ragin ... (Glavni inspektor)
 George Murdock ... (Pukovnik)
 Donald Mantooth ...</s><s>Sid
 Lionel Johnston ...</s><s>Sandy
 Alex A. Brown ... (Igrač biljara)
 Bob Cunningham ...</s><s>Dr. Frank Adams
 John Dennis ...</s><s>Mišićavi predradnik
 Gene Dynarski ...</s><s>Fred
 Bob Gravage ... (Farmer) Mr. Griggs
 Hard Boiled Haggerty ... (Igrač biljara)
 Tim Herbert ... (Čovjek iz Las Vegasa)
 Dave Morick ... (Tehničar)
 Inez Pedroza ...</s><s>Laura
 Josh Albee ... (Dječak sa radiom) (nenaveden na špici)</s>

<s>Izvori</s>

<s>Vanjske veze
 
 
 
 Catastrophe in the Movies 
 Disaster Films at filmsite.org
 "Introduction to Sensurround" March 2004 article in the 70mm Newsletter</s>

<s>Američki filmovi
Filmovi katastrofe
Trileri
Akcije (filmovi)
Epski filmovi</s>

